দিনাজপুর ফায়ার সার্ভিসের সিনিয়র স্টেশনের অফিসার মো. ওয়াদুদ হোসেন জানান, দুপুর ১২টার দিকে ঢাকাগামী বাবলু এন্টারপ্রাইজের একটি বাস দিনাজপুর সদর উজেলার লক্ষ্মীতলায় পৌঁছলে বিপরীত দিক থেকে আসা মোটরসাইকেলকে ধাক্কা দিলে ঘটনাস্থলেই মোটরসাইকেল আরোহী দু’জন নিহত হয় ও অপর যাত্রী আহত হয়। এ সময় বাসটি নিয়ন্ত্রণ হারিয়ে রাস্তার পাশে গাছের সঙ্গে ধাক্কা লাগলে চালকসহ অন্তত ১০ যাত্রী আহত হয়। আহত যাত্রীদের উদ্ধার করে দিনাজপুর মেডিকেল কলেজ হাসপাতালে ভর্তি করা হয়েছে।